ಟೆಸ್ಟ್ ಚಾಂಪಿಯನ್ಶಿಪ್ನಲ್ಲಿ ಟೀಮ್ ಇಂಡಿಯಾ ಪ್ಲೇಯಿಂಗ್ XIನಿಂದ ಐವರು ಡ್ರಾಪ್.? ಇಂಡೋ ನ್ಯೂಜಿಲೆಂಡ್ ಟೆಸ್ಟ್ ಚಾಂಪಿಯನ್ಶಿಪ್ ಹೈವೋಲ್ಟೆಜ್ ಫೈಟ್ಗೆ ಕೌಂಟ್ಡೌನ್ ಸ್ಟಾರ್ಟ್ ಆಗಿದೆ. ಮಹತ್ವದ ಪಂದ್ಯಕ್ಕೆ 5 ದಿನಗಳು ಮಾತ್ರ ಬಾಕಿ..! ದಿನದಿಂದ ದಿನಕ್ಕೆ ಪಂದ್ಯದ ಮೇಲಿನ ಕುತೂಹಲ ಮಾತ್ರವಲ್ಲ, ಭಾರತದ ಪ್ಲೇಯಿಂಗ್ ಇಲೆವೆನ್ ಆಯ್ಕೆಯ ಕುರಿತ ಕುತೂಹಲವೂ ಅಭಿಮಾನಿಗಳಲ್ಲಿ ಹೆಚ್ಚಾಗ್ತಿದೆ. ಫೈನಲ್ ಪಂದ್ಯಕ್ಕೆ ಮಹೂರ್ತ ನಿಗದಿಯಾದ ದಿನದಿಂದ ಈವರೆಗೆ ವಿಶ್ಲೇಷಣೆಗಳು, ಸಾಧ್ಯಾಸಾಧ್ಯತೆಗಳ ಬಗೆಗಿನ ಚರ್ಚೆಗಳು ಯತೇಚ್ಛವಾಗಿ ಸಾಗಿವೆ. ಇದೀಗ ಪ್ಲೇಯಿಂಗ್ ಇಲೆವೆನ್ ಆಯ್ಕೆಯ ಬಗ್ಗೆ ಹಲವು ಏಕ್ಸ್ಪರ್ಟ್ಗಳು, ಮಾಜಿ ಆಟಗಾರರು ತಮ್ಮ ತಮ್ಮ ಅಭಿಪ್ರಾಯವನ್ನ ಮಂಡಿಸಿದ್ದಾರೆ. ಆಶ್ಚರ್ಯಕರ ರೀತಿಯಲ್ಲಿ ಪ್ರಮುಖ ಆಟಗಾರರೇ ಬೆಂಚ್ ಕಾಯ್ತಾರೆ ಅನ್ನೋ ಮಾತುಗಳನ್ನಾಡಿದ್ದಾರೆ. ಅನುಭವಿ ಇಶಾಂತ್ಗಿಲ್ಲ ಪ್ಲೇಯಿಂಗ್ ಇಲೆವೆನ್ ಸ್ಥಾನ..? ವೇಗಿ ಇಶಾಂತ್ ಶರ್ಮಾ, ಸಧ್ಯ ಇಂಗ್ಲೆಂಡ್ ಪ್ರವಾಸದಲ್ಲಿರೋ ಆಟಗಾರರ ಪೈಕಿ ಮೋಸ್ಟ್ ಏಕ್ಸಿಪೀರಿಯನ್ಸ್ ಪ್ಲೇಯರ್..! ಮೂರು ಬಾರಿ ಇಂಗ್ಲೆಂಡ್ ಪ್ರವಾಸ ಕೈಗೊಂಡ ಅನುಭವ ಇಶಾಂತ್ಗಿದೆ. ಅದಲ್ಲದೇ ಸೌತ್ಹ್ಯಾಂಪ್ಟನ್ ಫೈಟ್ನಲ್ಲಿ ಮೂವರು ವೇಗಿಗಳ ಬಲದೊಂದಿಗೆ ಕಣಕ್ಕಿಳಿಯಲು ಮ್ಯಾನೇಜ್ಮೆಂಟ್ ನಿರ್ಧರಿಸಿರೋದ್ರಿಂದ ಡೆಲ್ಲಿ ವೇಗಿಗೆ ಸ್ಥಾನ ಫಿಕ್ಸ್ ಎಂದೇ ಹೇಳಲಾಗಿತ್ತು. ಆದ್ರೆ, ಅನುಭವಿ ಇಶಾಂತ್ ಸ್ಥಾನಕ್ಕೆ ಯಂಗ್ ಸಿರಾಜ್ ಟಕ್ಕರ್ ನೀಡ್ತಿದ್ದಾರೆ. ಫಿಟ್ನೆಸ್ ಹಾಗೂ ಲಾಂಗ್ಸ್ಪೆಲ್ಗಳ ಮಾಡಬೇಕಿರೋದ್ರಿಂದ ಸಿರಾಜ್ಗೆ ಸ್ಥಾನ ಸಿಗೋ ಸಾಧ್ಯತೆ ಇದೆ ಅನ್ನೋದು ಮಾಜಿ ಕ್ರಿಕೆಟಿಗ ಹರ್ಭಜನ್ ಸಿಂಗ್ರ ಅಭಿಪ್ರಾಯವಾಗಿದೆ. ಟೆಸ್ಟ್ ಸ್ಪೆಷಲಿಸ್ಟ್ ಹನುಮ ವಿಹಾರಿ ಆಡೋದು ಡೌಟ್..! ಆಸಿಸ್ ಪ್ರವಾಸದ ಸಿಡ್ನಿ ಟೆಸ್ಟ್ನಲ್ಲಿ ಹ್ಯಾಮ್ಸ್ಟ್ರಿಂಗ್ ಇಂಜುರಿಯ ನಡುವೆಯೂ ಹೋರಾಟದ ಇನ್ನಿಂಗ್ಸ್ ಕಟ್ಟಿ ವಿರೋಚಿತ ಡ್ರಾಗೆ ಕಾರಣರಾಗಿದ್ದ, ಹನುಮ ವಿಹಾರಿ ಕೂಡ ಟೆಸ್ಟ್ ಚಾಂಪಿಯನ್ಶಿಪ್ ಫೈನಲ್ ಆಡೋದು ಡೌಟ್..! ಈಗಾಗಲೇ 3 ವೇಗಿಗಳು ಹಾಗೂ ಇಬ್ಬರು ಸ್ಪಿನ್ನರ್ ಕಾಂಬಿನೇಷನ್ನಲ್ಲಿ ಕಣಕ್ಕಿಳಿಯೋ ಬ್ಲೂ ಪ್ರಿಂಟ್ ಸಿದ್ಧವಾಗಿದೆ. ಇನ್ನು ಮಿಡಲ್ ಆರ್ಡರ್ನಲ್ಲಿ ಪೂಜಾರ, ಕೊಹ್ಲಿ, ರಹಾನೆ ಹಾಗೂ ಪಂತ್ ಆಡೋದು ಕನ್ಫರ್ಮ್ ಆಗಿರೋದ್ರಿಂದ ವಿಹಾರಿಗೆ ಸ್ಥಾನವಿಲ್ಲ ಎಂದೇ ಹೇಳಲಾಗ್ತಿದೆ. ಮಯಾಂಕ್ ಅಗರ್ವಾಲ್, ಕೆಎಲ್ ರಾಹುಲ್ಗೂ ಇಲ್ಲ ಸ್ಥಾನ..! ಕನ್ನಡಿಗರಾದ ಮಯಾಂಕ್ ಅಗರ್ವಾಲ್, ಕೆಎಲ್ ರಾಹುಲ್ ಬೆಂಚ್ ಕಾಯೋದೂ ಬಹುತೇಕ ಕನ್ಫರ್ಮ್..! ಸಿಕ್ಕ ಅವಕಾಶದಲ್ಲಿ ಅನುಭವಿಸಿರೋ ವೈಫಲ್ಯ ಒಂದೆಡೆಯಾದ್ರೆ, ಸ್ಥಾನಕ್ಕಿರುವ ಫೈಪೋಟಿ ಇನ್ನೊಂದೆಡೆ. ಆರಂಭಿಕರ ಸ್ಥಾನಕ್ಕೇ ರೋಹಿತ್, ಶುಭ್ಮನ್ ಹೆಸರು ಬಹುತೇಕ ಫೈನಲ್ ಆಗಿದೆ. ಇನ್ನೂ ಮಿಡಲ್ ಆರ್ಡರ್ನಲ್ಲಾಡಲು ಖಾಯಂ ಪ್ಲೇಯರ್ಸ್ ಲಭ್ಯರಿದ್ದಾರೆ. ಒಂದು ವೇಳೆ ಯಾವುದಾದರೂ ಆಟಗಾರ ಆಯ್ಕೆಗೆ ಅಲಭ್ಯರಾದ್ರೆ ಮಾತ್ರ ಇಬ್ಬರಲ್ಲಿ ಒಬ್ಬರಿಗೆ ಸ್ಥಾನ ಎನ್ನಲಾಗ್ತಿದೆ. ಆಲ್ರೌಂಡರ್ ಅಕ್ಷರ್ ಪಟೇಲ್ಗೂ ಬೆಂಚೇ ಗತಿ..! ತವರಿನಲ್ಲಿ ನಡೆದ ಇಂಗ್ಲೆಂಡ್ ಸರಣಿಯಲ್ಲಿ ಡೆಬ್ಯೂ ಮಾಡಿದ ಸ್ಪಿನ್ ಆಲ್ರೌಂಡರ್ ಕೂಡ ಬಹುತೇಕ ಬೆಂಚ್ಗೆ ಸೀಮಿತವಾಗಲಿದ್ದಾರೆ. ಪದಾರ್ಪಣೆ ಮಾಡಿದ ಟೆಸ್ಟ್ ಸರಣಿಯಲ್ಲೇ 27 ವಿಕೆಟ್ ಕಬಳಿಸಿದ ಸಾಧನೆ ಬೆನ್ನಿಗಿದ್ರೂ, ಸ್ಟಾರ್ ಆಲ್ರೌಂಡರ್ಗಳ ಲಭ್ಯತೆ ಅಕ್ಷರ್ ಸ್ಥಾನಕ್ಕೆ ಕುತ್ತು ತಂದಿದೆ. ಬ್ಯಾಟಿಂಗ್, ಬೌಲಿಂಗ್ ಎರಡರಲ್ಲೂ ಮ್ಯಾಜಿಕ್ ಮಾಡಬಲ್ಲ, ಅನುಭವಿಗಳಾದ ಆರ್.ಅಶ್ವಿನ್, ರವಿಂದ್ರ ಜಡೇಜಾ ಆಯ್ಕೆಗೆ ಲಭ್ಯರಿದ್ದಾರೆ. ಮ್ಯಾನೇಜ್ಮೆಂಟ್ ಕೂಡ ಆಯಷ್ಜಡ್ಡು ಕಾಂಬಿನೇಷನ್ನಲ್ಲೇ ಕಣಕ್ಕಿಳಿಲು ಸಿದ್ಧವಾಗಿದೆ. ಫೈನಲ್ ಪಂದ್ಯ ಆಡಲ್ಲ ಅನ್ಲಕ್ಕಿ ಶಾರ್ದೂಲ್ ಠಾಕೂರ್..! ಶಾರ್ದೂಲ್ ಠಾಕೂರ್ ಒಬ್ಬ ಅನ್ಲಕ್ಕಿ ಟೆಸ್ಟ್ ಕ್ರಿಕೆಟರ್ ಅಂದ್ರೆ ತಪ್ಪಾಗಲ್ಲ. ಪದಾರ್ಪಣೆ ಮಾಡಿದ ಟೆಸ್ಟ್ನಲ್ಲೇ ಇಂಜುರಿಗೆ ತುತ್ತಾಗಿ ಪಂದ್ಯದಿಂದ ಹೊರಬಿದ್ದ ಶಾರ್ದೂಲ್ಗೆ 2ನೇ ಅವಕಾಶ ಸಿಕ್ಕಿದ್ದು 3 ವರ್ಷಗಳ ನಂತರ. ಆಸಿಸ್ ಪ್ರವಾಸದಲ್ಲಿ ಸಿಕ್ಕ ಅವಕಾಶವನ್ನ ಎರಡೂ ಕೈಗಳಿಂದ ಶಾರ್ದೂಲ್ ಬಾಚಿದ್ರು. ಗಬಾ ಮೈದಾನದಲ್ಲಿ 7 ವಿಕೆಟ್ ಕಬಳಿಸಿ, ಲೋಯರ್ ಆರ್ಡರ್ನಲ್ಲಿ ಬ್ಯಾಟಿಂಗ್ ಬಂದು 67 ರನ್ಗಳ ಕಾಣಿಕೆಯನ್ನೂ ನೀಡಿದ್ರು. ಈ ಮಾಸ್ಟರ್ ಕ್ಲಾಸ್ ಪ್ರದರ್ಶನದ ಹೊರತಾಗಿಯೂ ಟೆಸ್ಟ್ ಚಾಂಪಿಯನ್ ಶಿಪ್ ಫೈನಲ್ ಆಡೋದು ಅಸಾಧ್ಯವಾಗಿದೆ. ಮೊಹಮದ್ ಶಮಿ, ಜಸ್ಪ್ರಿತ್ ಬೂಮ್ರಾ ಎರಡು ಸ್ಥಾನಕ್ಕೆ ಫಿಕ್ಸ್ ಆಗಿದ್ರೆ, ಇಶಾಂತ್, ಸಿರಾಜ್ ನಡುವೆ ಇನ್ನೊಂದು ಸ್ಥಾನಕ್ಕೆ ಫೈಟ್ ಏರ್ಪಟ್ಟಿದೆ. ಈ ಪೈಪೋಟಿಯಲ್ಲಿ ಅನ್ಲಕ್ಕಿ ಶಾರ್ದೂಲ್ ಕಳೆದು ಹೋಗಿದ್ದಾರೆ. ಇಷ್ಟೇ ಅಲ್ಲ..! ಅನುಭವಿ ಉಮೇಶ್ ಯಾದವ್ಗೂ ಮಹತ್ವದ ಪಂದ್ಯದಲ್ಲಿ ಅವಕಾಶ ಸಿಗೋದು ಅನುಮಾನವಾಗಿದೆ. ಟೆಸ್ಟ್ ಚಾಂಪಿಯನ್ಶಿಪ್ ಫೈನಲ್ ಪಂದ್ಯದಲ್ಲಿ ಅವಕಾಶ ಸಿಗಲ್ಲ ಅನ್ನೋದು ಆಟಗಾರರಲ್ಲೂ ಬಹುತೇಕ ಖಚಿತವಾಗಿದೆ. ಆದ್ರೆ, ಇಂಗ್ಲೆಂಡ್ ವಿರುದ್ಧದ 5 ಪಂದ್ಯಗಳ ಟೆಸ್ಟ್ ಸರಣಿಯಲ್ಲಾದ್ರೂ ಚಾನ್ಸ್ ಸಿಗಬಹುದೆಂಬ ಆಶಾಭಾವನೆ ಇದೆ.